Tálero de tiro

[miniatura|280x280px|**Tálero de tiro** conmemorativo do Festival de Tiro de [Lucerna en 1939]]
[miniatura|280x280px|**Tálero de tiro** conmemorativo do Festival de Tiro de [Friburgo, Suíza|Friburgo en 1934]]

**Tálero de tiro** (en alemán: *Schützentaler*; en francés: *Écu de tir*) é a denominación que se lles dá no ámbito numismático ás moedas suízas cuñadas para conmemorar os festivais de tiro (en alemán: *schützenfest*; en francés: *fête de tir*), uns torneos moi populares en diversos cantóns da Confederación Suíza.

A maior parte destas moedas son diferentes nos seus deseños respecto das súas equivalentes circulantes, non conmemorativas, aínda que as emitidas con motivo dos festivais de tiro de Xenebra en 1851 e de Seleura en 1855 supoñen unha excepción. As temáticas representadas son habitualmente de exaltación cantonal ou patriótica (militares históricos, heráldica etc.).

Aínda que o máis habitual é que se trate de moedas de prata, algunhas das emisións do século XIX utilizaron outros metais, entre eles o ouro, sempre en pequenas cantidades. A primeira emisión dun tálero de tiro foi con motivo do festival de tiro de Coira en 1842, cun valor de catro francos; a segunda, emitida para Glarus, ten un valor facial de corenta batzen, e a terceira, do festival de tiro de Xenebra de 1851, é de dez francos. Ao longo do século XIX cuñáronse 18 deseños e, deles, todos os emitidos de 1855 a 1885 amosan a denominación de 5 francos.

A partir de 1865, Suíza converteuse en membro da Unión Monetaria Latina e os táleros de tiro non foron incluídos entre as emisións autorizadas pola Unión. Xa que logo, as seguintes emisións pasaron a ser consideradas como semimoedas (ou semimedallas), aínda que seguían a ser aceptadas na circulación cotiá, xa que mantiñan as especificacións legais das moedas oficiais. Esta serie de táleros de tiro seguindo os padróns establecidos pola Unión Monetaria Latina terminou en 1885 co tálero de Berna.

En 1927, a Unión Monetaria Latina deixou de existir e uns anos máis tarde, en 1934, retomouse a emisións de táleros de tiro para conmemorar o festival de Friburgo; este foi o derradeiro cuñado seguindo as especificacións legais da moeda suíza. En 1939 apareceu unha nova emisión para o festival de Lucerna, que xa non tiña nin o peso nin o diámetro das moedas circulantes legalmente, polo que estas pezas eran aceptadas unicamente no festival de tiro e nas empresas participantes.

En 1984 iniciouse unha nova serie de táleros de tiro, debido en gran parte aos esforzos do comerciante de moedas con sede en California Richard Nelson. Tanto esta como todas as emisións posteriores teñen unicamente a condición de medalla conmemorativa e carecen absolutamente de curso legal.
* **Ref. Krause**: 17 
* **Ref. Haberling**: 1 
* **Ref. Krause**: 20 
* **Ref. Krause**: 138 
* **Ref. Krause**: S3 
* **Ref. Krause**: S4 
* **Ref. Krause**: S5 
* **Ref. Krause**: S6 
* **Ref. Krause**: S7 
* **Ref. Krause**: S8 
* **Ref. Krause**: S9 
* **Ref. Krause**: S10 
* **Ref. Krause**: S11 
* **Ref. Krause**: S12 
* **Ref. Krause**: S13 
* **Ref. Krause**: S14 
* **Ref. Krause**: S15 
* **Ref. Krause**: S16 
* **Ref. Krause**: S17  ===

## Ouros países 
[miniatura|[Reverso (moedas)|Reverso dunha **moeda de tiro** austríaca que conmemora o centenario a Asociación de Tiro de Viena (1873) ]]
Aínda que, loxicamente, non correspondan a estas series, outros países europeos emitioron tamén moedas conmemorativas de festivais de tiro celebrados nos seus territorios. Este é o caso dalgunhas cuñadas por cidades e estados alemáns como Baden, Bremen, Frankfurt e Hannover.

En Austria emitíronse tamén moedas conmemorativas de eventos relacionados co tiro durante o séulo XIX.

## Notas 
## Véxase tamén 
### Bibliografía 
* Bruce, C. R. (2007). *Unusual World Coins*. Krause Publications. ISBN 0-89689-576-9
* Krause, C. L. e Mishler, C. (1996). *Standard Catalog of World Coins 1801–1900*. Krause Publications. ISBN 0-87341-427-6
* Krause, D. R. (1965). *Swiss Shooting Talers and Medals*. Whitman Publishing Company.
* Martin, J. L. (1972). *Les médailles de tir Suisse 1612–1939*. Lausana.
* Richter, J. (2005). *Die Schützentaler und Schützenmedaillen der Schweiz. Regenstauf.* ISBN 978-3924861957
* Haberling, M. (2015). *Swiss Shooting Festival Coins 1842 - 2015*.

### Outros artigos 
* Tálero
* Franco suízo
* Moedas do franco suízo
* Moedas conmemorativas de Suíza
*Casa da Moeda de Suíza
*Tiro deportivo